CELEX: 32016D0160
Language: hr
Date: 2016-02-05 00:00:00
Title: Provedbena odluka Komisije (EU) 2016/160 оd 5. veljače 2016. o odobrenju učinkovitih vanjskih svjetala sa svjetlosnim diodama društva Toyota Motor Europe kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (Tekst značajan za EGP)

6.2.2016   
            
            
               HR
            
            
               Službeni list Europske unije
            
            
               L 31/70
            
         PROVEDBENA ODLUKA KOMISIJE (EU) 2016/160
   оd 5. veljače 2016.
   o odobrenju učinkovitih vanjskih svjetala sa svjetlosnim diodama društva Toyota Motor Europe kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (1), a posebno njezin članak 12. stavak 4.,
   budući da:
   
               (1)
            
            
               Proizvođač Toyota Motor Europe NV/SA (dalje u tekstu: „podnositelj zahtjeva”) podnio je 15. travnja 2015. zahtjev za odobrenje učinkovitog sustava vanjskih svjetala sa svjetlosnim diodama (LED) kao inovativne tehnologije. Potpunost tog zahtjeva ocijenjena je u skladu s člankom 4. Provedbene uredbe Komisije (EU) br. 725/2011 (2). Komisija je ustanovila da u izvornom zahtjevu nedostaju neke relevantne informacije te je od podnositelja zahtjeva zatražila da dopuni zahtjev. Podnositelj zahtjeva tražene je informacije dostavio 26. svibnja 2015. Utvrđeno je da je zahtjev potpun te je razdoblje kojim Komisija raspolaže za njegovu ocjenu započelo na dan nakon datuma službenog primitka potpunih informacija, tj. 27. svibnja 2015.
            
         
               (2)
            
            
               Zahtjev je ocijenjen u skladu s člankom 12. Uredbe (EZ) br. 443/2009, Provedbenom uredbom (EU) br. 725/2011 i Tehničkim smjernicama za pripremu zahtjeva za odobrenje inovativnih tehnologija u skladu s Uredbom (EZ) br. 443/2009 (Tehničke smjernice, verzija iz veljače 2013.) (3).
            
         
               (3)
            
            
               Zahtjev se odnosi na sustav učinkovitih vanjskih svjetala sa svjetlosnim diodama, uključujući kratka svjetla, duga svjetla, prednja pozicijska svjetla, prednja i stražnja svjetla za maglu, prednje i stražnje pokazivače smjera, osvjetljenje registarskih tablica te svjetla za vožnju unatrag.
            
         
               (4)
            
            
               Komisija je utvrdila da se informacijama dostavljenima u zahtjevu pokazuje da su ispunjeni uvjeti i kriteriji iz članka 12. Uredbe (EZ) br. 443/2009 i članaka 2. i 4. Provedbene uredbe (EU) br. 725/2011.
            
         
               (5)
            
            
               Podnositelj zahtjeva pokazao je da se svjetlosne diode u kratkom svjetlu, dugom svjetlu, prednjem pozicijskom svjetlu, prednjem svjetlu za maglu, stražnjem svjetlu za maglu, prednjem pokazivaču smjera, stražnjem pokazivaču smjera, osvjetljenju registarske tablice i svjetlu za vožnju unatrag nisu upotrebljavale u više od 3 % novih osobnih automobila registriranih u referentnoj 2009. godini. Kako bi to potkrijepio, podnositelj zahtjeva pozvao se na Tehničke smjernice u kojima se iznosi sažetak izvješća inicijative Light Sight Safety udruženja CLEPA. Podnositelj zahtjeva upotrijebio je prethodno definirane funkcije i prosjek podataka u skladu s pojednostavljenim pristupom utvrđenim u Tehničkim smjernicama (verzija iz veljače 2013.).
            
         
               (6)
            
            
               U skladu s pojednostavljenim pristupom opisanim u Tehničkim smjernicama podnositelj zahtjeva uporabio je halogensku rasvjetu kao osnovnu tehnologiju kako bi dokazao da se sustavom učinkovitih vanjskih svjetala sa svjetlosnim diodama u kratkom svjetlu, dugom svjetlu, prednjem pozicijskom svjetlu, prednjem svjetlu za maglu, stražnjem svjetlu za maglu, prednjem pokazivaču smjera, stražnjem pokazivaču smjera, osvjetljenju registarske tablice i svjetlu za vožnju unatrag mogu smanjiti emisije CO2.
            
         
               (7)
            
            
               Podnositelj zahtjeva dostavio je metodologiju za ispitivanje smanjenja emisija CO2 koja uključuje formule usklađene s formulama opisanima u Tehničkim smjernicama za pojednostavljeni pristup s obzirom na funkcije svjetala. Komisija smatra da će se tom metodologijom ispitivanja dobiti provjerljivi, ponovljivi i usporedivi rezultati te da je njome moguće na realističan način statistički uvjerljivo dokazati koristi od inovativne tehnologije u vezi s emisijama CO2, u skladu s člankom 6. Provedbene uredbe (EU) br. 725/2011.
            
         
               (8)
            
            
               S obzirom na to, Komisija smatra da je podnositelj zahtjeva na zadovoljavajući način pokazao da smanjenje emisija koje se postiže sustavom učinkovitih vanjskih svjetala uključujući kratko svjetlo, dugo svjetlo, prednje pozicijsko svjetlo, prednje svjetlo za maglu, stražnje svjetlo za maglu i osvjetljenje registarske tablice iznosi najmanje 1 g CO2/km. Stoga bi također trebalo zaključiti da se sustavom učinkovitih vanjskih svjetala koji osim navedenih svjetala uključuje i prednje pokazivače smjera, stražnje pokazivače smjera i svjetla za vožnju unatrag sa svjetlosnim diodama ili drugom odgovarajućom kombinacijom tih svjetala mogu smanjiti emisije CO2 za najmanje 1 g CO2/km.
            
         
               (9)
            
            
               S obzirom na to da za homologacijsko ispitivanje emisija CO2 iz Uredbe (EZ) br. 715/2007 Europskog parlamenta i Vijeća (4) i Uredbe Komisije (EZ) br. 692/2008 (5) nije potrebno uključivanje vanjskih svjetala, Komisija je utvrdila da predmetne funkcije svjetala nisu obuhvaćene standardiziranim ispitnim ciklusom.
            
         
               (10)
            
            
               Uključivanje predmetnih funkcija svjetala obvezno je za siguran rad vozila i stoga ne ovisi o volji vozača. Na temelju toga Komisija smatra da bi se proizvođač trebao smatrati odgovornim za smanjenje emisija CO2 koje je rezultat primjene svjetlosnih dioda.
            
         
               (11)
            
            
               Komisija je utvrdila da je izvješće o provjeri izradila agencija za provjeru vozila Vehicle Certification Agency, neovisno i ovlašteno tijelo, te da se tim izvješćem potkrepljuju rezultati navedeni u zahtjevu.
            
         
               (12)
            
            
               Na temelju navedenoga Komisija zaključuje da ne bi trebalo biti primjedbi u vezi s odobrenjem predmetne inovativne tehnologije.
            
         
               (13)
            
            
               Svi proizvođači koji žele smanjiti svoje prosječne specifične emisije CO2 radi postizanja određenih ciljnih vrijednosti emisija uštedama CO2 omogućenima uporabom inovativne tehnologije odobrene ovom Odlukom trebali bi se, u skladu s člankom 11. stavkom 1. Provedbene uredbe (EU) br. 725/2011, u svom zahtjevu za izdavanje potvrde o EZ homologaciji za predmetna vozila pozvati na ovu Odluku.
            
         
               (14)
            
            
               Za potrebe utvrđivanja opće oznake ekološke inovacije koja će se upotrebljavati u odgovarajućim homologacijskim dokumentima u skladu s prilozima I., VIII. i IX. Direktivi 2007/46/EZ Europskog parlamenta i Vijeća (6) treba odrediti pojedinačnu oznaku koja će se upotrebljavati za inovativnu tehnologiju odobrenu u skladu s ovom Provedbenom odlukom,
            
         DONIJELA JE OVU ODLUKU:
   Članak 1.
   1.   Sustav učinkovitih vanjskih svjetala sa svjetlosnim diodama (LED) uključujući kratka svjetla, duga svjetla, prednja pozicijska svjetla, prednja svjetla za maglu, stražnja svjetla za maglu, prednje pokazivače smjera, stražnje pokazivače smjera, osvjetljenje registarskih tablica i svjetla za vožnju unatrag namijenjen za korištenje u vozilima kategorije M1 odobrava se kao inovativna tehnologija u smislu članka 12. Uredbe (EZ) br. 443/2009.
   2.   Smanjenje emisija CO2 koje je rezultat korištenja sustava učinkovitih vanjskih svjetala koji uključuje sve funkcije iz stavka 1. ili njihovu odgovarajuću kombinaciju utvrđuje se primjenom metodologije navedene u Prilogu.
   3.   Pojedinačna oznaka ekološke inovacije koja se unosi u homologacijsku dokumentaciju koju treba upotrijebiti za inovativnu tehnologiju odobrenu u skladu s ovom Provedbenom odlukom jest „15”.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 5. veljače 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 140, 5.6.2009., str. 1.
   
   
      (2)  Provedbena uredba Komisije (EU) br. 725/2011 od 25. srpnja 2011. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz osobnih automobila (SL L 194, 26.7.2011., str. 19.).
   
      (3)  https://circabc.europa.eu/w/browse/42c4a33e-6fd7-44aa-adac-f28620bd436f.
   
      (4)  Uredba (EZ) br. 715/2007 Europskog parlamenta i Vijeća od 20. lipnja 2007. o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila (SL L 171, 29.6.2007., str. 1.).
   
      (5)  Uredba Komisije (EZ) br. 692/2008 od 18. srpnja 2008. o provedbi i izmjeni Uredbe (EZ) br. 715/2007 Europskog parlamenta i Vijeća o homologaciji motornih vozila s obzirom na emisije iz lakih osobnih i teretnih vozila (Euro 5 i Euro 6) i dostupnosti podataka za popravke i održavanje vozila (SL L 199, 28.7.2008., str. 1.).
   
      (6)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).
   
      PRILOG
      1.   Metodologija za ispitivanje – Uvod
      
      Kako bi se za vozilo kategorije M1 odredilo koliko je smanjenje emisija CO2 koje se može pripisati sustavu učinkovitih vanjskih svjetala koji uključuje sva vanjska svjetla, ili odgovarajuću kombinaciju kratkih svjetala, dugih svjetala, prednjih pozicijskih svjetala, prednjih svjetala za maglu, stražnjih svjetala za maglu, prednjih pokazivača smjera, stražnjih pokazivača smjera, osvjetljenja registarske tablice i svjetala za vožnju unatrag u koja su montirane svjetlosne diode (LED), potrebno je utvrditi sljedeće:
      
                  (a)
               
               
                  uvjete ispitivanja;
               
            
                  (b)
               
               
                  postupak ispitivanja;
               
            
                  (c)
               
               
                  formule za izračunavanje ušteda CO2;
               
            
                  (d)
               
               
                  formule za izračunavanje standardne devijacije;
               
            
                  (e)
               
               
                  način utvrđivanja ušteda CO2 za certificiranje koje provode ovlaštena tijela za homologaciju.
               
            2.   Uvjeti ispitivanja
      
      Primjenjuju se zahtjevi iz Pravilnika UN/ECE br. 112 (1) o jedinstvenim odredbama koje se odnose na homologaciju glavnih svjetala motornih vozila koja emitiraju asimetrični kratki ili dugi svjetlosni snop, ili oba, opremljenih žaruljama sa žarnom niti i/ili modulima svjetlosnih dioda (LED). Za utvrđivanje potrošnje energije upućuje se na točku 6.1.4. Pravilnika br. 112 te točke 3.2.1. i 3.2.2. Priloga 10. Pravilniku br. 112.
      3.   Postupak ispitivanja
      
      Mjerenja se obavljaju kako je prikazano na slici. Upotrebljava se sljedeća oprema:
      
                  —
               
               
                  Jedinica za opskrbu energijom (tj. izvor struje s podešavanjem voltaže),
               
            
                  —
               
               
                  dva digitalna multimetra, jedan za mjerenje jakosti istosmjerne struje, a drugi za mjerenje napona istosmjerne struje, Na slici je prikazana ispitna shema s mogućnošću kada je voltmetar istosmjerne struje integriran u jedinicu za opskrbu energijom
               
            
         Shema ispitivanja
      
      Treba provesti ukupno pet mjerenja jakosti struje na 13,2 V za svaku vrstu svjetala koja se koristi na vozilu (tj. kratko svjetlo, dugo svjetlo, prednje pozicijsko svjetlo, prednje svjetlo za maglu, stražnje svjetlo za maglu, prednji pokazivači smjera, stražnji pokazivači smjera, osvjetljenje registarske tablice i svjetla za vožnju unatrag). LED module kojima upravlja elektronički uređaj za upravljanje izvorom svjetlosti mjeri se kako odredi podnositelj zahtjeva.
      Alternativno, moguće je provoditi i druga dodatna mjerenja jakosti struje s drugim naponima struje. Proizvođač mora homologacijskom tijelu predati provjerenu dokumentaciju o potrebi obavljanja tih drugih mjerenja. Pri svakom od tih drugih napona obavlja se ukupno pet mjerenja jakosti struje.
      Korišteni napon i izmjerena jakost struje bilježe se s preciznošću od četiri decimale.
      4.   Formule
      
      Potrebno je poduzeti sljedeće korake kako bi se utvrdile uštede CO2 i kako bi se utvrdilo je li dostignuta granična vrijednost od 1 g CO2/km:
      
                   
               
               
                  Korak 1.: Izračun uštede energije
               
            
                   
               
               
                  Korak 2.: Izračun ušteda CO2
                  
               
            
                   
               
               
                  Korak 3.: Izračun stope pogreške u izračunu ušteda CO2
                  
               
            
                   
               
               
                  Korak 4.: Provjera granične vrijednosti
               
            4.1.   Izračun uštede energije
      
      Za svako od pet mjerenja potrebno je izračunati utrošak energije tako da se pomnoži korišteni napon s izmjerenom jakošću struje. Ako se za opskrbu LED žarulja električnom strujom upotrebljava koračni motor ili elektronički regulator, električno opterećenje te komponente ne uzima se u obzir pri mjerenju. Time se dobiva pet vrijednosti. Svaka vrijednost mora se izraziti s preciznošću od četiri decimale. Zatim će se izračunati srednja vrijednost utrošene energije, a to je zbroj svih pet vrijednosti podijeljen s 5.
      Konačna ušteda energije izračunava se s pomoću sljedeće formule:
      
         Formula (1):
      
      ΔP = Pbaseline – Peco-innovation
      
      gdje je:
      
                  ΔP
               
               
                  uštede energije u W;
               
            
                  Pbaseline
                  
               
               
                  referentna vrijednost u W, navedena u Tablici 1.
               
            
                  Peco-innovation
                  
               
               
                  srednja vrijednost utrošene energije u W uz primjenu ekološke inovacije.
               
            
         Tablica 1.
      
      
         Referentne vrijednosti za različite osnovne vrste svjetala
      
      
                  Vrsta svjetla
               
               
                  Ukupna snaga električne struje u W
               
            
                  kratko svjetlo
               
               
                  137
               
            
                  dugo svjetlo
               
               
                  150
               
            
                  prednje pozicijsko svjetlo
               
               
                  12
               
            
                  osvjetljenje registarske tablice
               
               
                  12
               
            
                  prednje svjetlo za maglu
               
               
                  124
               
            
                  stražnje svjetlo za maglu
               
               
                  26
               
            
                  prednji pokazivač smjera
               
               
                  13
               
            
                  stražnji pokazivač smjera
               
               
                  13
               
            
                  svjetlo za vožnju unatrag
               
               
                  52
               
            4.2.   Izračun uštede CO2
         
      
      Ukupna ušteda CO2 primjenom inovativne tehnologije (učinkovit sustav vanjskih svjetala) izračunava se prema formulama (2), (3) i (4).
      Za vozilo s benzinskim motorom:
      
         Formula (2):
      
      
         
      Za vozilo s dizelskim motorom
      
         Formula (3):
      
      
         
      Za vozilo s benzinskim motorom i turbokompresorom:
      
         Formula (4):
      
      
         
      Ove formule predstavljaju ukupnu uštedu CO2 primjenom inovativne tehnologije (učinkovit sustav vanjskih svjetala) u g CO2/km.
      Ulazni su podaci za formule (2), (3) i (4) sljedeći:
      
                  ΔPj
                  
               
               
                  ušteđena električna energija u W za vrstu svjetala j, koja je rezultat 1. koraka;
               
            
                  UFj
                  
               
               
                  faktor korištenja vrste svjetala j, naveden u tablici 2.;
               
            
                  m
               
               
                  broj vrsta svjetala u inovativnom tehnološkom paketu;
               
            
                  v
               
               
                  srednja brzina vožnje u ciklusu NEDC, koja iznosi 33,58 km/h;
               
            
                  VPe – P
                  
               
               
                  potrošnja stvarne energije kod vozila s benzinskim motorom, koja iznosi 0,264 l/kWh;
               
            
                  VPe – D
                  
               
               
                  potrošnja stvarne energije kod vozila s dizelskim motorom, koja iznosi 0,22 l/kWh;
               
            
                  VPe – PT
                  
               
               
                  potrošnja stvarne energije kod vozila s benzinskim motorom s turbokompresorom, koja iznosi 0,28 l/kWh;
               
            
                  ηA
                  
               
               
                  učinkovitost alternatora, koja iznosi 0,67;
               
            
                  CFP
                  
               
               
                  faktor konverzije za benzinsko gorivo, koji iznosi 2 330 g CO2/l
               
            
                  CFD
                  
               
               
                  faktor konverzije za dizelsko gorivo, koji iznosi 2 640 g CO2/l
               
            
         Tablica 2.
      
      
         Faktor korištenja različitih vrsta svjetala
      
      
                  Vrsta svjetla
               
               
                  Faktor korištenja (UF)
               
            
                  kratko svjetlo
               
               
                  0,33
               
            
                  dugo svjetlo
               
               
                  0,03
               
            
                  prednje pozicijsko svjetlo
               
               
                  0,36
               
            
                  osvjetljenje registarske pločice
               
               
                  0,36
               
            
                  prednje svjetlo za maglu
               
               
                  0,01
               
            
                  stražnje svjetlo za maglu
               
               
                  0,01
               
            
                  prednji pokazivač smjera
               
               
                  0,15
               
            
                  stražnji pokazivač smjera
               
               
                  0,15
               
            
                  svjetlo za vožnju unatrag
               
               
                  0,01
               
            4.3.   Izračun statističke pogreške u uštedi CO2
         
      
      Statistička pogreška u uštedi CO2 utvrđuje se u dva koraka. U prvom koraku red veličine pogreške utvrđuje se kao standardna devijacija koja je jednaka intervalu pouzdanosti od 68 % oko srednje vrijednosti.
      Za taj izračun upotrebljava se formula (5).
      
         Formula (5):
      
      
         
      gdje je:
      
                  
                     
               
               
                  Standardna devijacija srednje vrijednosti uzorka [W]
               
            
                  xi
                  
               
               
                  Izmjereni podaci [W]
               
            
                  
                     
               
               
                  Srednja vrijednost izmjerenih podataka [W]
               
            
                  n
               
               
                  Broj mjerenja, koji iznosi pet.
               
            Za izračun pogreške u uštedama CO2 za vozila na benzinski i dizelski pogon te benzinska vozila s turbokompresorom, potrebno je primijeniti pravilo o propagaciji pogreške primjenom formule (6).
      
         Formula (6):
      
      
         
      gdje je:
      
                  
                     
               
               
                  Standardna devijacija ukupne uštede CO2 [gCO2/km]
               
            
                  
                     
               
               
                  Osjetljivost izračunane uštede CO2 u odnosu na Pj
                  
               
            
                  
                     
               
               
                  Standardna devijacija  [W]
               
            
                  m
               
               
                  Broj vrsta svjetala u inovativnom tehnološkom paketu
               
            Supstitucijom formule (2) u formuli (6) dobiva se formula (7) za izračun pogreške u uštedi CO2 za vozila na benzinski pogon.
      
         Formula (7):
      
      
         
      Supstitucijom formule (3) u formuli (6) dobiva se formula (8) za izračun pogreške u uštedi CO2 za vozila na dizelski pogon.
      
         Formula (8):
      
      
         
      Supstitucijom formule (4) u formuli (6) dobiva se formula (9) za izračun pogreške u uštedi CO2 za vozila na benzinski pogon s turbokompresorom.
      
         Formula (9):
      
      
         
      4.4.   Provjera granične vrijednosti
      
      Kako bi se dokazalo da je prag od 1,0 g CO2/km premašen i to statistički značajno, trebalo bi primijeniti formulu (10).
      
         Formula 10:
      
      
         
      gdje je:
      
                  MT
               
               
                  Minimalni prag [g CO2/km],
               
            
                  
                     
               
               
                  ukupna ušteda CO2 [g CO2/km], koja se mora izraziti s preciznošću od četiri decimale,
               
            
                  
                     
               
               
                  Standardna devijacija ukupne uštede CO2 [g CO2/km], koja se mora izraziti s preciznošću od četiri decimale.
               
            Ako je ukupna ušteda emisija CO2 na temelju inovativnog tehnološkog paketa (sustav učinkovitih vanjskih svjetala), kao rezultat izračuna pomoću formule (10), ispod praga navedenog u članku 9. stavku 1. Provedbene uredbe (EU) br. 725/2011, primjenjuje se članak 11. stavak 2. drugi podstavak te Uredbe.
      
         (1)  E/ECE/324/Rev.2/Add.111/Rev.3 — E/ECE/TRANS/505/Rev.2/Add.111/Rev.3, 9. siječnja 2013.